
SERVICIUL PLANIFICARE URBANĂ

Nr.U22005-005661,                      / 22.11.2005
REFERAT
privind aprobarea Planului Urbanistic Zonal “Amplasare staţie ecologică de preparat betoane”, 

pe DN 59A, km.4+350, la sud de acesta, extravilan Timişoara
Către Comisiile Consiliului Local al Municipiului Timişoara
Având în vedere prevederile Planului de Amenajare a Teritoriului Municipiului Timişoara, Planului Urbanistic General al Municipiului Timişoara, şi strategiei de dezvoltare şi renovare urbană promovată de către Consiliul Local al Municipiului Timişoara;

Având în vedere documentaţia înregistrată la noi cu numărul U22005-005661, prin care se solicită avizarea din punct de vedere urbanistic a Planului Urbanistic Zonal –.“Amplasare staţie ecologică de preparat betoane”, pe DN 59A, km.4+350, la sud de acesta, extravilan Timişoara.

Având în vedere cerinţele Certificatului de Urbanism nr. 586 din 09.02.2004;

Propunem Comisiilor din cadrul Consiliului Local al Municipiului Timisoara analizarea şi avizarea din punct de vedere urbanistic a documentaţiei Plan Urbanistic Zonal –.“Amplasare staţie ecologică de preparat betoane”, pe DN 59A, km.4+350, la sud de acesta, extravilan Timişoara. Planul Urbanistic Zonal este elaborat de Birou Individual de arhitectură, arh. Mihai Zegrea, proiect nr. P53/2005, la cererea beneficiarului prezentului studiu S.C. READYMIX ROMANIA S.R.L.
Terenul studiat în cadrul PUZ este situat în extravilanul municipiului Timişoara, la limita vestică a municipiului Timişoara, la ieşirea din localitate către comuna Săcălaz, pe DN59A, km.4+350, la sud de acesta.Destinaţia actuală a amplasamentului este de curţi construcţii in extravilan,parcela fiind liberă de sarcini.
Suprafaţa totală studiată în cadrul P.U.Z. este de 2,16 ha., terenuri în proprietatea beneficiarului plus amorse.Lotul beneficiarului, identificat prin C.F. nr. 140773, cu nr. topo 25601/2 şi 25600/1/2 este în suprafaţă de 1,47 ha.
Prin P.U.Z. – “Amplasare staţie ecologică de preparat betoane”,pe DN 59A, km.4+350, la sud de acesta, extravilan Timişoara se propune pe zona studiată funcţiunea de unităţi industriale, construcţii specifice echipării tehnico-edilitare necesare de servirii obiectivului, circulaţii auto, pietonale, spaţii verzi, plantaţii de protecţie.
Obiectul prezentei documentaţii il constituie amplasarea tuturor componentelor necesare procesului tehnologic al preparării betoanelor,organizarea circulaţiilor interioare şi a parcajelor, amenajarea spaţiilor verzi şi de protecţie.La amplasarea acestora se vor respecta zonele de protecţie şi retragerile faţă de limitele parcelei, conform planşei nr. 04UAT- Plan de Situaţie propus- Reglementări urbanistice.Staţiei de betoane i se vor asigura toate utilităţile prin racordare la infrastructura existentă, conform cu condiţiile impuse prin Avizul de Mediu nr. 5 din 29.08.2005
Accesul la parcelă se va realiza din breteaua de drum locală, paralelă cu Dn59A, investiţie in curs de realizare, conform A.C. nr. 421 din 11.03.2004 
Procentul de ocupare al terenului maxim este de 55%, iar regimul maxim de înălţime maxim este de 25 m, la cornişă.Coeficientul de utilizare al terenului maxim este de 1,5.
Suprafaţa studiată prin prezentul Plan Urbanistic Zonal “Amplasare staţie ecologică de preparat betoane”,pe DN 59A, km.4+350, la sud de acesta, extravilan Timişoara se va introduce în intravilanul municipiului Timişoara după scoaterea din circuitul agricol a terenului care se va face pe cheltuiala beneficiarilor acestei documentaţiei.

La autorizarea construcţiilor se vor respecta toate condiţiile impuse prin avizele furnizorilor de utilităţi. De asemenea se va respecta procentul minim de 20% din suprafaţa lotului necesar a se amenaja cu spaţii verzi, conform R.L.U.-aferent P.U.G. Municipiului Timişoara

Documentaţia de urbanism este însoţită de toate avizele şi acordurile conform Ghidului privind metodologia de elaborare şi conţinutul cadru al P.U.Z. aprobat prin Ordinul nr. 37/N/08.06.2000 al M.L.P.A.T. ( M.T.C.T.)
Planului Urbanistic Zonal - “Amplasare staţie ecologică de preparat betoane”,pe DN 59A, km.4+350, la sud de acesta, extravilan Timişoara se va integra în Planul Urbanistic General al Municipiului Timişoara şi va avea o valabilitate de 10 ani.

